गजुरी गाउँपालिका
गजुरी, नेपालको बागमती प्रदेशको धादिङ जिल्लामा पर्ने एक गाउँपालिका हो। यो गाउँपालिका पृथ्वी राजमार्गसँग जोडिएर रहेको छ। तत्कालिन गजुरी गाउँ विकास समिति लगायत किराञ्चोक र पिडा मिलाएर गजुरी गाँउपालिका घोषणा गरिएको हो। राजधानी काठमाडौँबाट करिब ७२ किलोमिटर पश्चिममा पर्ने यस स्थान पञ्चायतकालमा पनि एक प्रमुख स्थानमा पर्दथ्यो। यो धादिङ जिल्लाको सदरमुकाम धादिङ्गबेसी पछि रहेको एक प्रमुख स्थान हो। गजुरीबाट सदरमुकाम करिब २५ किलोमिटरको दुरीमा पर्दछ। तत्कालिन समयमा एउटा शान्त गाउँका रुपमा रहेको यस स्थान अहिले विस्तारै शहरीकरण तर्फ उन्मुख हुँदै गइरहेको छ। वर्तमान समयमा यहाँ विभिन्न बैंक तथा वित्तीय संस्थाहरु खुलेका छन् भने विभिन्न बोर्डिङ्ग स्कूलहरू पनि खुलेका छन्। पृथ्वी राजमार्गले विचमा चिरेको यो सहरका भित्री भागहरूमा पनि शाखा बाटोहरू खुलेर घरहरू बन्ने क्रम जारी छ। त्रिशुली नदीको किनारमा रहेको यो स्थान समुद्र सतहबाट करिब ५०० मिटरको उचाइमा रहेको छ।

भूगोल

सन्दर्भ सामग्रीहरू

यो पनि हेर्नुहोस्

धादिङ जिल्लाका गाउँपालिकाहरू
बागमती प्रदेशका गाउँपालिकाहरू‎